
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 628 

17 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έκδοση Εντόκων Γραμματίων του Ελληνικού Δημοσί¬ 
ου διάρκειας 26 εβδομάδων στις 14/04/2015 μέσω 
δημοπρασίας και διάθεσης σε φυσικά πρόσωπα 

μετά την ημερομηνία διακανονισμού. 1 

Έκδοση Εντόκων Γ ραμματίων του Ελληνικού Δημοσί¬ 
ου διάρκειας 26 εβδομάδων στις 14/04/2015 μέσω 

δημόσιας εγγραφής. 2 

Καθορισμός επιτοκίου εντόκων γραμματίων διάρ¬ 
κειας 26 εβδομάδων με ημερομηνία δημοπρασί¬ 
ας 8/04/2015. 3 

Ειδικά θέματα και λεπτομέρειες εφαρμογής της ρύθ¬ 
μισης ληξιπρόθεσμων οφειλών στη φορολογική 
διοίκηση του Ν. 4321/2015 (ΦΕΚ 32 Α'/21.3.2015)... 4 


ΑΠΟΦΑΣΕΙ Σ 

Αριθμ. 630 (1) 

Έκδοση Εντόκων Γ ραμματίων του Ελληνικού Δημοσίου 
διάρκειας 26 εβδομάδων στις 14/04/2015 μέσω δη¬ 
μοπρασίας και διάθεσης σε φυσικά πρόσωπα μετά 
την ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α71994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

4. Τ ις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α71982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 


5. Τις διατάξεις των άρθρων 5 έως και 12 του 
Ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α71994). 

6. ΊΓις διατάξεις του Ν. 4172/2013 «Φορολογία Εισοδή¬ 
ματος, επείγοντα μέτρα εφαρμογής του Ν. 4046/2012, 
του Ν. 4093/2012 και του Ν. 4127/2013 και άλλες διατά¬ 
ξεις» (ΦΕΚ 167 Α72013), και ιδιαιτέρως των διατάξεων 
του άρθρου 37 σχετικά με τη φορολόγηση των τόκων 
από κρατικούς τίτλους, όπως ισχύει. 

7. Τις διατάξεις του Ν. 2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/1997, 974/1998 και 2866/1998 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τις διατάξεις των άρθρων 30, 71, 74, 125, 127, 128 
και 177 του Ν. 4270/2014 (ΦΕΚ 143 Α72014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) -δημόσιο λογιστικό και άλλες 
διατάξεις». 

9. Τ ις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του Ν.Δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982). 

11. Την αριθμ. 2162/29-12-2014 απόφαση του Αναπληρω¬ 
τή Υπουργού Οικονομικών «Εσοδα -δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 3690 Β72014). 

12. Την αριθμ. 1090/8-07-2014 απόφαση του Αναπληρωτή 
Υπουργού Οικονομικών «Κίνηση Τραπεζικών Λογαρια¬ 
σμών του Ελληνικού Δημοσίου που τηρούνται στην Τρά- 
πεζα της Ελλάδος από τον Ο.Δ.ΔΗ.Χ.» (ΦΕΚ 1865 Β72014). 

13. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β72010). 

14. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

15. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

16. Την αρ. 2136/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 3493 Β72014). 

17. Την αρ. 2137/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2015» (ΦΕΚ 3483 Β'/2014). 

18. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α'/2009). 

19. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 21 Α72015). 

21. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

22. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α72010). 

23. Το με αρ. πρωτ. 762/3-04-2015 έγγραφο του 
Ο.Δ.ΔΗ.Χ. για την ανακοίνωση της δημοπρασίας εντό¬ 
κων γραμματίων στις 8/04/2015 και της διάθεσής τους 
σε φυσικά πρόσωπα, αποφασίζουμε: 

Ορίζουμε τους βασικούς όρους έκδοσης, τη διαδικα¬ 
σία της δημοπρασίας στις 8/04/2015, μέσω της οποίας 
θα διατεθούν τίτλοι του Ελληνικού Δημοσίου σε άυλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρα¬ 
σίας, είναι έντοκα γραμμάτια διάρκειας 26 εβδομάδων, 
σε ευρώ, με ημερομηνία έκδοσης την 14/04/2015 και 
ημερομηνία λήξης την 9/10/2015. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε οκτακόσια 
εβδομήντα πέντε εκατομμύρια (875.000.000,00) ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Απαλλάσσονται του φόρου εισοδήματος οι τόκοι 
των εντόκων γραμματίων του Ελληνικού Δημοσίου που 
αποκτούν φυσικά πρόσωπα. 

Οι τίτλοι και η μεταβίβασή τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τετάρτη 8/04/2015, μέσω της ΗΔΑΤ, από τον Ορ¬ 
γανισμό Διαχείρισης Δημοσίου Χρέους (Ο.Δ.ΔΗ.Χ.). Οι 
ανταγωνιστικές προσφορές ικανοποιούνται, μέχρι του 
ύψους του δημοπρατούμενου ποσού, στην τιμή της τε¬ 


λευταίας προσφοράς που γίνεται δεκτή στη δημοπρα¬ 
σία (ουί οίί ριΐοβ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφορές 
έκαστος. Το ελάχιστο ποσό κάθε προσφοράς δεν θα 
υπολείπεται των πέντε εκατομμυρίων Ευρώ (€ 5.000.000) 
ενώ το μέγιστο δεν θα υπερβαίνει το ύψος του δημο¬ 
πρατούμενου ποσού. 

Οι προσφορές θα αναφέρονται σε ονομαστικές 
αξίες πολλαπλάσιες του ενός εκατομμυρίου ΕΥΡΩ 
(€ 1 . 000 . 000 ). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουί 
οίί ρποβ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
8/04/2015 και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια ημέ¬ 
ρα της διεξαγωγής της δημοπρασίας στις 8/04/2015 
και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 9/04/2015, να υπο¬ 
βάλουν προσφορές μέσω της ΗΔΑΤ, για την απόκτηση 
στην τιμή της τελευταίας προσφοράς που γίνεται δεκτή 
στη δημοπρασία (ουί οίί ρποσ) επί πλέον τίτλων μέχρι 
συνολικής ονομαστικής αξίας ίσης προς το 30% του δη¬ 
μοπρατούμενου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε έναν 
Βασικό Διαπραγματευτή θα γίνεται με την αναλογία 
που προκύπτει από το μέσο σταθμικό ποσοστό συμ¬ 
μετοχής ενός εκάστου στις επιτυχείς ανταγωνιστικές 
προσφορές των προηγουμένων της παρούσας, τριών 
δημοπρασιών. Το τυχόν αδιάθετο υπόλοιπο αυτού του 
ποσού θα κατανέμεται εξ ίσου στους ενδιαφερομένους 
Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 9/04/2015, 
από την Τράπεζα της Ελλάδος (ΗΔΑΤ) και τον Οργανι¬ 
σμό Διαχείρισης Δημοσίου Χρέους (Ο.Δ.ΔΗ.Χ.). 

8) Η καταβολή του αντιτίμου αγοράς τίτλων 
(δβΙΙΙθίτίθηΙ) θα γίνει στις 14/04/2015, ημερομηνία έκδο¬ 
σης των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού 
της 14/04/2015 (συμπεριλαμβανομένης), μέχρι και πέντε 
εργάσιμες ημέρες μετά, δηλαδή μέχρι και την Τρίτη 
21/04/2015, η Τράπεζα της Ελλάδος, οι Τράπεζες, τα 
Πιστωτικά Ιδρύματα και λοιποί φορείς οι οποίοι είναι 
εξουσιοδοτημένοι από την Τράπεζα της Ελλάδος και 
έχουν στην κατοχή τους έντοκα γραμμάτια από την 
παραπάνω δημοπρασία, μπορούν να διαθέτουν τους 
τίτλους που κατέχουν στα φυσικά πρόσωπα, σε απε¬ 
ριόριστα ποσά, σε τιμή που θα καθορίσουν οι ίδιοι. 
Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Για τα έντοκα γραμμάτια που θα διατίθενται με την 
παραπάνω διαδικασία θα ισχύει το ΙδΙΝ Β των εντόκων 
γραμματίων της έκδοσης 14/04/2015 για φυσικά πρόσω¬ 
πα (ΘΒ0026201112). 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε- 
ζας της Ελλάδος για τη μεταφορά των εντόκων γραμμα¬ 
τίων από το αρχικό ΙδΙΝ (ΟΒ000213295Θ) (δημοπρασίας) 
στο ΙδΙΝ Β (έκδοσης για φυσικά πρόσωπα), κατά την 
συνήθη διαδικασία. Μετά το τέλος της 5ης εργάσιμης 
ημέρας, ενημερώνουν τις αντίστοιχες μερίδες των επεν¬ 
δυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων του ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφασή μας 2/89260/0023/ 
29-12-2000 “Γενικοί όροι εντόκων γραμματίων του Ελ¬ 
ληνικού Δημοσίου” (ΦΕΚ 615 Β'/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2015, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθμ. 631 (2) 

Έκδοση Εντόκων Γραμματίων του Ελληνικού Δημοσίου 
διάρκειας 26 εβδομάδων στις 14/04/2015 μέσω δη¬ 
μόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 


της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α71994). 

3. Τ ις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

4. Τις διατάξεις των άρθρων 5 έως και 12 του 
Ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α71994). 

5. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α71982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 

6. Τις διατάξεις του Ν.4172/2013 «Φορολογία Εισοδή¬ 
ματος, επείγοντα μέτρα εφαρμογής του Ν. 4046/2012, 
του Ν.4093/2012 και του Ν.4127/2013 και άλλες διατάξεις» 
(ΦΕΚ 167 Α72013), και ιδιαιτέρως των διατάξεων του 
άρθρου 37 σχετικά με τη φορολόγηση των τόκων από 
κρατικούς τίτλους, όπως ισχύει. 

7. Τις διατάξεις του Ν.2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/1997, 974/1998 και 2866/1998 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τις διατάξεις των άρθρων 30, 71, 74, 125, 127, 128 
και 177 του Ν. 4270/2014 (ΦΕΚ 143 Α72014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) -δημόσιο λογιστικό και άλλες 
διατάξεις». 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του Ν.Δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982). 

11. Την αριθμ. 2162/29-12-2014 απόφαση του Αναπληρω¬ 
τή Υπουργού Οικονομικών «Εσοδα -δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 3690 Β72014). 

12. Την αριθμ. 1090/8-07-2014 απόφαση του Αναπλη¬ 
ρωτή Υπουργού Οικονομικών «Κίνηση Τραπεζικών Λογα¬ 
ριασμών του Ελληνικού Δημοσίου που τηρούνται στην 
Τράπεζα της Ελλάδος από τον Ο.Δ.ΔΗ.Χ.» (ΦΕΚ 1865 
Β72014). 

13. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β72010). 

14. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

16. Την αρ. 2136/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 3493 Β72014). 

17. Την αρ. 2137/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2015» (ΦΕΚ 3483 Β72014). 

18. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α'/2009). 

19. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 21 Α72015). 

21. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

22. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α72010). 

23. Το με αρ. πρωτ. 762/3-04-2015 έγγραφο του 
Ο.Δ.ΔΗ.Χ. για την ανακοίνωση της δημοπρασίας εντό¬ 
κων γραμματίων στις 8/04/2015 και της διάθεσής τους 
σε φυσικά πρόσωπα. 

24. Τα αποτελέσματα της δημοπρασίας εντόκων 
γραμματίων της 8/04/2015, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 26 εβδομάδων, 
με ημερομηνία έκδοσης την 14/04/2015 και ημερομηνία 
λήξης την 9/10/2015. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσής τους με επιτόκιο σταθερό για όλη τη 
διάρκειά τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 2,97% , 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 8/04/2015. Απαλλάσσονται του φόρου εισοδήματος 
οι τόκοι των εντόκων γραμματίων του Ελληνικού Δημο¬ 
σίου που αποκτούν φυσικά πρόσωπα. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθούν ξεχωριστοί κωδικοί αριθμοί (Ι5ΙΝ Β, 
ΟΒΟΘ262Θ1112). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Τρίτη 
7/04/2015 και ολοκληρώνεται την Πέμπτη 9/04/2015. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 


• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 Ευρώ και με ανώτατο ποσό εγγραφής και διάθε¬ 
σης ανά επενδυτή έντοκα γραμμάτια ονομαστικής αξίας 
15.000 Ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων με 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους τίτ¬ 
λους και στη συνέχεια θα τους μεταφέρουν από το ΙδΙΝ 
Β στο αρχικό ΙδΙΝ της δημοπρασίας (ΘΒ0002132950). 
Εκεί οι τίτλοι θα είναι διαπραγματεύσιμοι. 

Για τη διάθεση των εντόκων γραμματίων στο επενδυ¬ 
τικό κοινό από τις Τράπεζες και τους λοιπούς εξουσιο¬ 
δοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β72001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2015, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθμ. 629 (3) 

Καθορισμός επιτοκίου εντόκων γραμματίων διάρκειας 
26 εβδομάδων με ημερομηνία δημοπρασίας 8/04/2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 
«Περί εκδόσεως εντόκων γραμματίων» (ΦΕΚ 173 Α71957). 

2. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α71982). 

3. Τ ις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α'/1992). 

5. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011 ). 

6. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β72010). 

7. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

8. Την αριθμ. 630/8-04-2015 απόφαση του Αναπληρωτή 
Υπουργού Οικονομικών «Εκδοση Εντόκων Γραμματίων 
του Ελληνικού Δημοσίου διάρκειας 26 εβδομάδων στις 
14/04/2015 μέσω Δημοπρασίας και διάθεσης σε φυσικά 
πρόσωπα μετά την ημερομηνία διακανονισμού». 

9. Τα αποτελέσματα της από 8/04/2015 δημοπρασίας 
Εντόκων Γ ραμματίων του Ελληνικού Δημοσίου διάρκειας 
26 εβδομάδων. 

10. Το Π.Δ. 185/2009 « Ανασύσταση Υπουργείου Οικο¬ 
νομικών» (ΦΕΚ 213 Α72009) και το Π.Δ. 189/2009 «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ 221 Α72009). 

11. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών.» (ΦΕΚ 21 Α72015). 

12. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

13. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο «Πρόγραμμα Διαύγεια και άλλες 
διατάξεις» (ΦΕΚ 112 Α72010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, Ν.Δ. 3745/1957 και Ν. 1266/1982, που 
θα εκδοθούν ή θα ανανεωθούν από 8/04/2015 για διάρ¬ 
κεια 26 εβδομάδων (ή έξι μηνών) σε 2,97%. 

2. Το παραπάνω επιτόκιο προέκυψε από την δημο¬ 
πρασία Εντόκων Γ ραμματίων του Ελληνικού Δημοσίου 
διάρκειας 26 εβδομάδων στις 8/04/2015. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για 
το οικονομικό έτος 2015, η οποία έχει προβλεφθεί και 
θα καλυφθεί από τις δαπάνες εξυπηρέτησης του Δη¬ 
μοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 


Αριθμ. ΠΟΑ 1080 (4) 

Ειδικά θέματα και λεπτομέρειες εφαρμογής της ρύθμι¬ 
σης ληξιπρόθεσμων οφειλών στη φορολογική διοί¬ 
κηση του Ν. 4321/2015 (ΦΕΚ 32 Α721.3.2015). 

Η ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1-17 του Ν. 4321/2015 (ΦΕΚ 
32 Α'), όπως ισχύουν μετά την τροποποίησή τους με το 
άρθρο δεύτερο της Πράξης Νομοθετικού Περιεχομένου 
«Κατεπείγουσα ρύθμιση για τη βιωσιμότητα της Ελλη¬ 
νικής Βιομηχανίας Ζάχαρης Α.Ε. και τις ληξιπρόθεσμες 
οφειλές» (ΦΕΚ 35 Α'), και ειδικότερα των άρθρων 16 και 
17 του ως άνω νόμου, σύμφωνα με τις οποίες παρέχεται 
εξουσιοδότηση στον Υπουργό Οικονομικών: 

α) να ρυθμίζει ειδικότερα θέματα και λεπτομέρειες 
για την εφαρμογή των διατάξεων των άρθρων 1-15 του 
πρώτου κεφαλαίου του Ν. 4321/2015 «Ρύθμιση ληξιπροθέ¬ 
σμων οφειλών στη Φορολογική Διοίκηση», όπως ισχύουν, 

β) να εξαιρεί οφειλές από την υπαγωγή στις διατάξεις 
του ίδιου κεφαλαίου, 

γ) να μεταβιβάζει την αρμοδιότητα χορήγησης ρύθ¬ 
μισης των διατάξεων του ίδιου κεφαλαίου σε άλλα όρ¬ 
γανα της Φορολογικής Διοίκησης. 

2. Τις διατάξεις του Ν.δ. 356/1974 (ΦΕΚ 90 Α') «Κώδικας 
Είσπραξης Δημοσίων Εσόδων (Κ.Ε.Δ.Ε.)», όπως ισχύουν. 

3. Τις διατάξεις του Ν. 4174/2013 (ΦΕΚ 170 Α') «Κώδικας 
Φορολογικής Διαδικασίας (Κ.Φ.Δ.)», όπως ισχύουν. 

4. Τις διατάξεις του Ν. 2523/1997 (ΦΕΚ 179 Α'), όπως 
ισχύουν. 

5. Τις διατάξεις των άρθρων 306 παρ. 4 και 312 του 
Ν. 4072/2012 (ΦΕΚ 86 Α'). 

6. Την απόφαση του Πρωθυπουργού Υ57/2015 (ΦΕΚ 256 
Β') «Ανάθεση αρμοδιοτήτων στην Αναπληρωτή Υπουργό 
Οικονομικών Όλγα-Νάντια Βαλαβάνη». 

7. Την απόφαση του Υπουργού Οικονομικών 
ΠΟΛ.1212/23.11.2012 (ΦΕΚ 338 Β') «Πληρωμή βεβαιωμένων 
στις Δ.Ο.Υ. ατομικών οφειλών σε πιστωτικά ιδρύματα 
και στα ΕΛ.ΤΑ.», όπως ισχύει. 

8. Την ανάγκη καθορισμού θεμάτων και λεπτομερειών 
για την εφαρμογή των διατάξεων ρύθμισης ληξιπρόθε¬ 
σμων οφειλών στη Φορολογική Διοίκηση και μεταβίβα¬ 
σης της αρμοδιότητας σε άλλα όργανα της Φορολο¬ 
γικής Διοίκησης. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Υποβολή Αίτησης 

Η αίτηση για υπαγωγή σε πρόγραμμα ρύθμισης των 
διατάξεων του άρθρου 1 του πρώτου κεφαλαίου «Ρύθμι¬ 
ση ληξιπροθέσμων οφειλών στη Φορολογική Διοίκηση» 
του Ν. 4321/2015, υποβάλλεται μέχρι και την 26η Μάίου 
2015 ηλεκτρονικά, μέσω διαδικτυακής εφαρμογής για 
όλες τις περιπτώσεις που αυτό υποστηρίζεται τεχνικά. 

Εξαιρετικά και σε περίπτωση που υφίσταται τεχνική 
αδυναμία διαδικτυακής υποστήριξης, η αίτηση υποβάλ¬ 
λεται στη Δ.Ο.Υ. ή Τελωνείο ή άλλη Υπηρεσία, ο Προϊ¬ 
στάμενος της οποίας είναι αρμόδιος για την επιδίωξη 
της είσπραξης της οφειλής. 

Άρθρο 2 

Καταβολή δόσεων 

Η καταβολή των δόσεων διενεργείται στους φορείς 

είσπραξης (Τράπεζες, ΕΛ.ΤΑ.) με την χρήση μοναδικού 
κωδικού πληρωμής (Ταυτότητα Ρυθμισμένης Οφειλής - 
Τ.Ρ.Ο.) ή στην κατά περίπτωση υπηρεσία της Φορολο¬ 
γικής Διοίκησης. 

Η πρώτη δόση της ρύθμισης είναι καταβλητέα μέσα 
σε τρεις (3) εργάσιμες ημέρες από την ημερομηνία υπο¬ 
βολής της αίτησης για υπαγωγή στη ρύθμιση και την 
χορήγηση μοναδικού κωδικού πληρωμής, οι δε επόμενες 
δόσεις την τελευταία εργάσιμη ημέρα των επόμενων 
μηνών. 

Ο οφειλέτης τυγχάνει των ευεργετημάτων της ρύθμι¬ 
σης του Ν.4321/2015, όπως τροποποιήθηκε με την Πράξη 
Νομοθετικού Περιεχομένου της 27.03.2015 (ΦΕΚ 35 Α'), 
μετά την εκούσια καταβολή της πρώτης δόσης αυτής. 
Ο συμψηφισμός κατά τις διατάξεις του άρθρου 83 του 
ΚΕΔΕ, όπως ισχύουν, η απόδοση προϊόντος κατάσχε¬ 
σης, πλειστηριασμού, πτωχευτικής διανομής ή άλλης 
μορφής συλλογικής εκτέλεσης και η παρακράτηση επί 
αποδεικτικού ενημερότητας ή βεβαίωσης οφειλής του 
άρθρου 12 του ΚΦΔ, όπως ισχύει, δεν αποτελούν εκούσια 
καταβολή, αλλά καλύπτουν δόση ή δόσεις της χορηγη- 
θείσας ρύθμισης εφόσον δεν πιστώνονται διαφορετικά 
κατά τις κείμενες διατάξεις. 

Η καταβολή των δόσεων της ρύθμισης δύναται να 
πραγματοποιείται μέσω εντολής αυτόματης χρέωσης 
λογαριασμού με την υποβολή σχετικής αίτησης του 
οφειλέτη σε φορέα είσπραξης. 

Άρθρο 3 

Οφειλές που υπάγονται στη ρύθμιση 

Στη ρύθμιση υπάγονται οφειλές ως εξής: 

Α) Υποχρεωτικά: 

Το σύνολο των ληξιπρόθεσμων έως και την 1η Μαρ¬ 
τίου 2015 οφειλών, οι οποίες κατά την ημερομηνία της 
αίτησης υπαγωγής, έχουν βεβαιωθεί στη Φορολογική 
Διοίκηση και έχουν καταχωρισθεί στα βιβλία αυτής και 
δεν έχουν τακτοποιηθεί κατά νόμιμο τρόπο με αναστο¬ 
λή πληρωμής ή διευκόλυνση ή ρύθμιση τμηματικής κα¬ 
ταβολής οφειλών βάσει νόμου ή δικαστικής απόφασης. 

Β) Μετά από επιλογή του οφειλέτη: 

Β1) ληξιπρόθεσμες έως και την 1η Μαρτίου 2015 οφει¬ 
λές, οι οποίες κατά την ημερομηνία της αίτησης υπα¬ 
γωγής έχουν βεβαιωθεί και έχουν καταχωρισθεί στα 
βιβλία της Φορολογικής Διοίκησης και 

α) τελούν σε αναστολή, διοικητική ή δικαστική ή εκ 
του νόμου ή 

β) έχουν υπαχθεί σε διευκόλυνση ή ρύθμιση τμημα¬ 
τικής καταβολής οφειλών βάσει νόμου ή δικαστικής 
απόφασης, η οποία είναι σε ισχύ. 

Στην περίπτωση υπαγωγής στη νέα ρύθμιση επέρχε¬ 
ται απώλεια των ανωτέρω διευκολύνσεων ή νομοθετι¬ 
κών ρυθμίσεων τμηματικής καταβολής χρεών. 

Σε περίπτωση που στις ανωτέρω διευκολύνσεις ή ρυθ¬ 
μίσεις περιλαμβάνονται οφειλές που δεν μπορούν να 
υπαχθούν στην παρούσα ρύθμιση, αυτές δύνανται να 
τακτοποιηθούν από τον οφειλέτη κατά νόμιμο τρόπο, 
με εκ νέου υπαγωγή τους στις ανωτέρω διευκολύνσεις 
ή ρυθμίσεις, ή με υπαγωγή τους σε άλλη ρύθμιση τμη¬ 
ματικής καταβολής, σύμφωνα με τους οικείους όρους 
και προϋποθέσεις. 

Σε περίπτωση οφειλών η αποπληρωμή των οποίων 
έχει ρυθμιστεί με συμφωνία που επικυρώθηκε με δικα¬ 
στική απόφαση κατ’ άρθρα 99 και επόμενα του Πτω¬ 
χευτικού Κώδικα, 44 Ν. 1892/1990 ή άλλες διατάξεις, 


για την υπαγωγή στη ρύθμιση απαιτείται προηγούμενη 
ανατροπή της συμφωνίας ως προς το Δημόσιο, με συ¬ 
νέπεια την αναβίωση των οφειλών που είχαν υπαχθεί σε 
αυτή, η οποία επέρχεται με σχετική μονομερή δήλωση 
του οφειλέτη, που υποβάλλεται στην αρμόδια για την 
επιδίωξη της είσπραξης Υπηρεσία της Φορολογικής 
Διοίκησης. Ποσά που έχουν καταβληθεί στο πλαίσιο της 
ανατραπείσας συμφωνίας πιστώνονται κατά το χρόνο 
που έλαβε χώρα κάθε καταβολή στις οφειλές που είχαν 
υπαχθεί στη συμφωνία, με τις αναλογούσες κατά το 
χρόνο καταβολής προσαυξήσεις ή τόκους εκπρόθεσμης 
καταβολής. 

Β2) οφειλές που θα βεβαιωθούν στη Φορολογική Δι¬ 
οίκηση και θα καταχωρισθούν στα βιβλία εισπρακτέων 
εσόδων έως και την 26η Μαΐου 2015, μετά από παραί¬ 
τηση από την άσκηση του δικαιώματος ή και του δι¬ 
κογράφου οποιουδήποτε ένδικου βοηθήματος ή μέσου 
ενώπιον αρμοδίου δικαστηρίου ή προσφυγής ενώπιον 
διοικητικής αρχής. 

Β3) οφειλές που είναι βεβαιωμένες στη Φορολογική 
Διοίκηση, έχουν καταχωρισθεί μέχρι την ημερομηνία της 
αίτησης στα βιβλία εισπρακτέων εσόδων και αφορούν 
υποχρεώσεις φορολογικών ετών, περιόδων και υποθέ¬ 
σεων μέχρι και την 31η Δεκεμβρίου 2014 πλην των οφει¬ 
λών από τις δηλώσεις φόρου εισοδήματος φορολογικού 
έτους 2014, οι οποίες εξαιρούνται από την υπαγωγή στη 
ρύθμιση κατά τα οριζόμενα στο επόμενο άρθρο. 

Στη ρύθμιση του άρθρου 1 δύνανται επίσης να υπα¬ 
χθούν μετά από επιλογή του οφειλέτη και οφειλές που 
έχουν καταχωρισθεί στα βιβλία εισπρακτέων εσόδων 
της Φορολογικής Διοίκησης μέχρι την ημερομηνία της 
αίτησης και όχι αργότερα από την 26η Μαΐου 2015 και 
έχουν βεβαιωθεί ύστερα από φορολογικό έλεγχο και 
αφορούν υποχρεώσεις φορολογικών ετών, περιόδων 
και υποθέσεων μέχρι 31/12/2014, καθώς και τα πρόστι¬ 
μα ανακριβούς δήλωσης της διάταξης της παρ. 1 του 
άρθρου 58 του Ν. 4174/2013 και μη υποβολής δήλωσης 
των διατάξεων των άρθρων 58 παρ. 2 και 54 του ίδιου 
ως άνω νόμου. 

Οι οφειλές των υποπεριπτώσεων Β2) και Β3) υπάγο¬ 
νται στη ρύθμιση ανεξαρτήτως της ημερομηνίας που 
καθίστανται ληξιπρόθεσμες. 

Άρθρο 4 

Οφειλές που εξαιρούνται 
από την υπαγωγή στη ρύθμιση 

Εξαιρούνται από την υπαγωγή στη ρύθμιση: 

α. οι οφειλές οι οποίες δεν δύνανται να ρυθμίζονται 
σύμφωνα με τις διατάξεις της παραγράφου 2 του άρ¬ 
θρου 22 του νόμου 4002/2011, όπως ισχύει, και αφορούν 
σε ανάκτηση κρατικών ενισχύσεων που χορηγήθηκαν 
με τη σύσταση ειδικών αφορολόγητων αποθεματικών 
ή σύμφωνα με άλλες ειδικές διατάξεις. 

β. οφειλές από τις δηλώσεις φόρου εισοδήματος φο¬ 
ρολογικού έτους 2014. 

Άρθρο 5 

Απαλλαγές από προσαυξήσεις, πρόσθετους φόρους, 
τόκους και πρόστιμα 

Οι απαλλαγές του άρθρου 1 του Ν. 4321/2015 δι- 
ενεργούνται επί των πρόσθετων φόρων ή τελών 
του Ν. 2523/1997, του προστίμου του άρθρου 58 του 
Ν. 4174/2013, του προστίμου του άρθρου 54 του ίδιου 
νόμου, όταν αυτό επιβάλλεται μετά από έλεγχο αντί 

του προστίμου του άρθρου 58 κατ’ εφαρμογή της πα¬ 
ραγράφου 6 του άρθρου 62 του Ν. 4174/2013 καθώς και 
επί προσαυξήσεων και τόκων εκπρόθεσμης καταβολής 
των άρθρων 6 του Κ.Ε.Δ.Ε. και 53 του Κ.Φ.Δ., τα οποία 
υπολογίζονται κατά την είσπραξη, όπως έχουν διαμορ¬ 
φωθεί κατά την ημερομηνία αίτησης για υπαγωγή στη 
ρύθμιση. 

Όταν το πρόστιμο του άρθρου 54 επιβάλλεται αυτο- 
τελώς λόγω εκπρόθεσμης υποβολής δήλωσης και δεν 
συμβεβαιώνεται με την κύρια οφειλή δεν διενεργείται επ’ 
αυτού απαλλαγή. Σε αυτή την περίπτωση το πρόστιμο 
δύναται να ρυθμίζεται κατά τα οριζόμενα στις διατάξεις 
του Ν. 4321/2015 και την παρούσα απόφαση. 

Με την υπαγωγή και καθ’ όλη τη διάρκεια της ρύθμι¬ 
σης δεν υπολογίζονται τα πρόστιμα των άρθρων 57 και 
59 του ΚΦΔ και του άρθρου 6 του ΚΕΔΕ. 

Δεν εμπίπτουν στις απαλλαγές του άρθρου 1 του 
Ν. 4321/2015 τα πρόστιμα και τα πολλαπλά τέλη που 
έχουν βεβαιωθεί κατ’ εφαρμογή των διατάξεων του 
Τελωνειακού Κώδικα. 

Άρθρο 6 

Ελάχιστο ποσό δόσης - Επιβαρύνσεις κατά τη διάρ¬ 
κεια της ρύθμισης 

Το ελάχιστο ποσό δόσης ρύθμισης δεν μπορεί να είναι 
κατώτερο από 20€. Σε περίπτωση που υφίστανται οφει¬ 
λές βεβαιωμένες σε περισσότερες της μίας υπηρεσίες 
της Φορολογικής Διοίκησης, και ληξιπρόθεσμες την 1η 
Μαρτίου 2015, το ελάχιστο ποσό δόσης διαμορφώνεται 
σε 10€. 

Οι υπαχθείσες στη ρύθμιση οφειλές δεν επιβαρύνο¬ 
νται εφεξής με προσαυξήσεις ή τόκους εκπρόθεσμης 
καταβολής κατά Κ.Ε.Δ.Ε. και κατά Κ.Φ.Δ. Βασική οφειλή 
άνω των 5.000€, που υπάγεται σε ρύθμιση, επιβαρύνεται 
με τόκο 3% ετησίως, ήτοι 0.25% ανά μήνα. Το όριο των 
5.000€ αφορά σε βασική ρυθμιζόμενη οφειλή κατά το 
άρθρο 1 του Ν.4321/2015, ανά υπηρεσία στην οποία είναι 
βεβαιωμένη η οφειλή και ανά ρύθμιση. 

Άρθρο 7 

Απώλεια της ρύθμισης 

Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής σύμφωνα 
με τα στοιχεία της αρχικής βεβαίωσης και την άμεση 
επιδίωξη της είσπραξης αυτής με όλα τα προβλεπόμενα 
από την ισχύουσα νομοθεσία μέτρα, εάν ο οφειλέτης: 

α) κατά τη διάρκεια του πρώτου οκταμήνου της ρύθ¬ 
μισης δεν καταβάλει δύο (2) συνεχόμενες δόσεις ή 
β) μετά την πάροδο του πρώτου οκταμήνου της ρύθ¬ 
μισης δεν καταβάλει τρεις (3) συνεχόμενες δόσεις ή 
γ) καθυστερήσει την καταβολή της τελευταίας δόσης 
για χρονικό διάστημα τριών μηνών, ανεξαρτήτως του 
αριθμού των δόσεων της ρύθμισης ή 
δ) δεν υποβάλλει τις δηλώσεις φορολογίας εισοδήμα¬ 
τος και Φ.Π.Α., τις οποίες έχει υποχρέωση να υποβάλλει 
κατά την τελευταία πενταετία, καθ’ όλη τη διάρκεια της 
ρύθμισης, το αργότερο εντός τριών (3) μηνών από την 
πάροδο της προθεσμίας υποβολής τους ή εντός τριών 
(3) μηνών από την ημερομηνία αίτησης για υπαγωγή στη 
ρύθμιση, εφόσον η προθεσμία υποβολής έχει παρέλθει 
πριν την υπαγωγή σε αυτή. 

Γενικώς, στην περίπτωση που διαπιστωθεί σε οποιο- 
δήποτε στάδιο της ρύθμισης ότι δεν πληρούνται οι 
όροι των διατάξεων του πρώτου κεφαλαίου του νό¬ 


μου 4321/2015 και της παρούσας απόφασης, η ρύθμιση 
απόλλυται και ο οφειλέτης χάνει τα ευεργετήματα της 
ρύθμισης. 

Εάν η απώλεια της ρύθμισης επέλθει εντός της προ¬ 
θεσμίας υποβολής αίτησης για υπαγωγή στη ρύθμιση, 
ο οφειλέτης δύναται να υποβάλει εκ νέου αίτηση και 
να υπαχθεί σε πρόγραμμα ρύθμισης του άρθρου 1 του 
Ν.4321/2015. 

Άρθρο 8 

Εξόφληση μέρους της οφειλής με προκαταβολή 

1. Η αίτηση-δήλωση για προκαταβολή ρύθμισης με χο¬ 
ρήγηση ισόποσης απαλλαγής σύμφωνα με τις διατάξεις 
του άρθρου 15 του Ν.4321/2015 υποβάλλεται ηλεκτρονικά 
μέσω διαδικτυακής εφαρμογής για όλες τις περιπτώσεις 
που αυτό υποστηρίζεται τεχνικά. Σε περίπτωση που 
υφίσταται τεχνική αδυναμία διαδικτυακής υποστήριξης, 
η αίτηση υποβάλλεται στη Δ.Ο.Υ. ή Τελωνείο ή άλλη 
Υπηρεσία, ο Προϊστάμενος της οποίας είναι αρμόδιος 
για την επιδίωξη της είσπραξης της οφειλής. 

2. Η αίτηση-δήλωση για προκαταβολή ρύθμισης και 
για υπαγωγή της υπολειπόμενης οφειλής σε ρύθμιση 
δύναται να υποβληθεί έως και την 27η Απριλίου 2015. 

3. Το ελάχιστο ποσό προκαταβολής δεν μπορεί να 
είναι κατώτερο των διακοσίων ευρώ (200€). Σε περίπτω¬ 
ση που υφίστανται οφειλές βεβαιωμένες σε περισσό¬ 
τερες της μίας υπηρεσίες της Φορολογικής Διοίκησης 
και ληξιπρόθεσμες την 1η Μαρτίου το ελάχιστο ποσό 
προκαταβολής διαμορφώνεται σε εκατό ευρώ (100€). 
Η προκαταβολή είναι καταβλητέα άπαξ, με εκούσια κα¬ 
ταβολή, μέσα σε τρεις (3) εργάσιμες ημέρες από την 
ημερομηνία υποβολής της αίτησης, αλλά όχι πέραν της 
27ης Απριλίου 2015. 

4. Η υπολειπόμενη οφειλή υπάγεται υποχρεωτικά σε 
πρόγραμμα ρύθμισης του άρθρου 1 του Ν. 4321/2015. 
Οι δόσεις της ρύθμισης είναι καταβλητέες έως την τε¬ 
λευταία εργάσιμη ημέρα των μηνών που έπονται της 
προκαταβολής. Η προκαταβολή δεν προσμετράται στον 
αριθμό των δόσεων της ρύθμισης. 

5. Ο οφειλέτης τυγχάνει των ευεργετημάτων της ρύθ¬ 
μισης σύμφωνα με το άρθρο 11 του Ν. 4321/2015 μετά 
την καταβολή της προκαταβολής, εφόσον αυτή είναι 
ίση ή μεγαλύτερη από την πρώτη δόση της ρύθμισης. 

6. Η καταβολή της προκαταβολής διενεργείται στους 
φορείς είσπραξης (Τράπεζες, ΕΛ.ΤΑ.) με τη χρήση μο¬ 
ναδικού κωδικού πληρωμής ή στην κατά περίπτωση 
υπηρεσία της Φορολογικής Διοίκησης. 

7. Εφόσον ο οφειλέτης δεν καταβάλει εμπρόθεσμα 
οποιαδήποτε από τις δέκα (10) πρώτες δόσεις της ρύθμι¬ 
σης που έπονται της προκαταβολής ή, στην περίπτωση 
που οι δόσεις της ρύθμισης είναι λιγότερες των δέκα 
δεν καταβάλει εμπρόθεσμα οποιαδήποτε από αυτές, ή 
επέλθει απώλεια της ρύθμισης με υπαιτιότητα του οφει¬ 
λέτη για οποιοδήποτε λόγο, βεβαιώνεται σε βάρος του 
οφειλέτη, ο οποίος έχει υποβάλει την αίτηση, στον Κ.Α.Ε 
3739, ποσό ίσο με την απαλλαγή που του χορηγήθηκε 
κατά την καταβολή της προκαταβολής. 

8. Για την εφαρμογή των οριζομένων στην ανωτέρω 
παράγραφο απαιτείται σύνταξη χρηματικού καταλόγου 
από το αρμόδιο για την παρακολούθηση της ρύθμισης 
όργανο, ο οποίος αποστέλλεται προς βεβαίωση και 
είσπραξη κατά τις διατάξεις του ΚΕΔΕ στην υπηρε¬ 
σία όπου είναι βεβαιωμένες οι ρυθμισμένες οφειλές. 
Τα ανωτέρω δύνανται να υλοποιηθούν και με μαζικούς 

χρηματικούς καταλόγους, τοπικά ή κεντρικά, όταν δημι- 
ουργηθεί η κατάλληλη μηχανογραφική εφαρμογή. 

Άρθρο 9 
Αρμόδιο όργανο 

Ως αρμόδιος για τη χορήγηση της ρύθμισης, την πα¬ 
ρακολούθηση, την τήρηση των όρων της, την απώλεια 
αυτής, τη βεβαίωση της κύρωσης του άρθρου 15 του 
Ν.4321/2015 και κάθε άλλη αναγκαία διαδικασία ορίζεται 
ο Προϊστάμενος της Δ.Ο.Υ. ή του Τελωνείου ή άλλης 
Υπηρεσίας, ο οποίος είναι αρμόδιος για την επιδίωξη 
της είσπραξης της οφειλής. 

Στην περίπτωση συναρμοδιότητας του Προϊσταμένου 
της Επιχειρησιακής Μονάδας Είσπραξης, αρμόδιος για 
τα ανωτέρω ορίζεται ο τελευταίος. 

Άρθρο 10 

Συνέπειες ως προς τα αναγκαστικά μέτρα 

1. Για οφειλές που έχουν υπαχθεί σε πρόγραμμα ρύθ¬ 
μισης και ο οφειλέτης συμμορφώνεται με το πρόγραμ¬ 
μα αυτής και εφόσον έχει ελεγχθεί η συνδρομή των 
ουσιαστικών προϋποθέσεων υπαγωγής και διατήρησής 
του, όπως αναφέρονται στα αντίστοιχα κεφάλαια της 
παρούσας, αναστέλλεται η λήψη αναγκαστικών μέτρων 
και η συνέχιση της διαδικασίας αναγκαστικής εκτέλεσης 
εν γένει (π.χ. έκδοση προγράμματος πλειστηριασμού) 
επί κινητών ή ακινήτων. Η αναστολή αυτή δεν ισχύει για 
κατασχέσεις που έχουν επιβληθεί στα χέρια τρίτων ή 
έχουν εκδοθεί οι σχετικές παραγγελίες, τα ποσά όμως 
που θα αποδίδονται από αυτές καλύπτουν δόση ή δό¬ 
σεις της ρύθμισης, εφόσον δεν πιστώνονται με άλλες 
οφειλές που δεν έχουν ρυθμιστεί. Με την απώλεια των 
ευεργετημάτων της ρύθμισης, τα μέτρα που έχουν ανα¬ 
σταλεί συνεχίζονται. 

2. Οι ήδη επιβληθείσες κατασχέσεις στα χέρια τρίτων 
αίρονται, εφόσον συντρέχουν σωρευτικά οι ακόλουθες 
προϋποθέσεις: 

α) έχει εξοφληθεί ποσοστό 25% της αρχικής βασικής 
βεβαιωμένης ρυθμιζόμενης οφειλής πριν από οποιαδή¬ 
ποτε απαλλαγή, στο οποίο δεν συμπεριλαμβάνεται το 
ποσό της προκαταβολής του άρθρου 15 του Ν. 4321/2015, 

β) έχει υποβληθεί σχετική αίτηση από τον οφειλέτη, 

γ) έχει κατά περίπτωση εξεταστεί η συνδρομή των 
προϋποθέσεων υπαγωγής στη ρύθμιση και μη απώλειας 
αυτής, όπως αναφέρονται στα αντίστοιχα κεφάλαια 
της παρούσας, 

δ) η επιβληθείσα κατάσχεση αφορά αποκλειστικά 
χρέη που έχουν υπαχθεί και εξοφληθεί στο πλαίσιο 
της παρούσας ρύθμισης και δεν περιλαμβάνει άλλα χρέη 
που δεν έχουν εξοφληθεί. 

3. Αοιπές επιβληθείσες κατασχέσεις στα χέρια τρίτων 
για τις οποίες δεν συντρέχουν οι ανωτέρω προϋποθέ¬ 
σεις δεν αίρονται. 

Σε κάθε περίπτωση τα αποδιδόμενα ποσά από τις 
επιβληθείσες κατασχέσεις στα χέρια τρίτων, καθώς και 
από άλλες πράξεις εκτέλεσης (π.χ. απόδοση πλειστηρι- 
άσματος) λαμβάνονται υπόψη για την κάλυψη δόσης ή 
δόσεων της χορηγηθείσας ρύθμισης, εφόσον εισπράτ- 
τονται κατά τη διάρκεια αυτής και δεν πιστώνονται σε 
άλλες οφειλές που δεν έχουν ρυθμιστεί ή πιστώνονται 
διαφορετικά κατά τις κείμενες διατάξεις. Διευκρινίζε¬ 
ται ότι ως τρόπος εξόφλησης της παραγράφου 2. του 
παρόντος άρθρου νοείται κάθε ποσό που εισπράττεται 
από οποιαδήποτε αιτία, κατά τη διάρκεια ισχύος της 


ρύθμισης, ήτοι μετά την ενεργοποίηση αυτής με εκούσια 
καταβολή, εφόσον δεν πιστώνεται σε άλλες οφειλές που 
δεν έχουν ρυθμιστεί ή πιστώνονται διαφορετικά κατά 
τις κείμενες διατάξεις. 

Ποσά που αποδίδονται από επιβληθείσες κατασχέσεις 
στα χέρια τρίτων πέραν του ανωτέρω ποσοστού δεν 
επιστρέφονται. 

Ανεξάρτητα από τα παραπάνω, η Φορολογική Διοίκη¬ 
ση δύναται να εξετάζει αίτημα περιορισμού κατασχέ¬ 
σεων στα χέρια τρίτων, σύμφωνα με τις διατάξεις της 
παραγράφου 4 του άρθρου 30 του ΚΕΔΕ. 

Αρθρο 11 

Λοιπά στοιχεία της ρύθμισης 

1. Όταν η αίτηση δεν υποβάλλεται από τον πρωτοφει- 
λέτη, η υποβολή της διενεργείται μόνο στην αρμόδια 
Υπηρεσία. 

2. Σε περίπτωση που ο οφειλέτης επιθυμεί την προεξό¬ 
φληση της ρύθμισης ή την αλλαγή προγράμματος ρύθ¬ 
μισης, υποβάλλει σχετική αίτηση στην αρμόδια Δ.Ο.Υ. 
ή Τελωνείο ή άλλη Υπηρεσία, ώστε να τύχει των απαλ¬ 
λαγών του νέου προγράμματος ρύθμισης που τελικά 
διαμορφώνεται ή και να υπαχθεί στο νέο πρόγραμμα 
ρύθμισης κατά περίπτωση. 

3. Η διάρκεια της ρύθμισης των βεβαιωμένων οφειλών 
υπέρ αλλοδαπού δημοσίου κατόπιν αιτήσεων αμοιβαίας 
συνδρομής στην είσπραξη δεν δύναται να υπερβαίνει 
την ημερομηνία παραγραφής, όπως αυτή ορίζεται από 
το αλλοδαπό δημόσιο. 

4. Τυχόν εκκρεμής πίστωση ποσού έως πενήντα (50) 
ευρώ από καταβολή ή απόδοση που έχει διενεργηθεί 
πριν την ημερομηνία υποβολής της αίτησης για υπαγω¬ 
γή στη ρύθμιση δεν εμποδίζει την υποβολή της σχετικής 
αίτησης μέσω διαδικτυακής εφαρμογής. 

5. Σε έκτακτες περιπτώσεις που για οποιαδήποτε αι¬ 
τία δεν εμφανίζονται στο πληροφοριακό σύστημα των 
Δ.Ο.Υ. οι πληρωμές που έχουν διενεργηθεί στους φο¬ 
ρείς είσπραξης, ο αϊτών οφείλει να προσκομίζει στην 
αρμόδια Δ.Ο.Υ. το σχετικό παραστατικό πληρωμής, για 
την αξιολόγηση του αιτήματος χορήγησης αποδεικτικού 
ενημερότητας. 

6. Η υπαγωγή στη ρύθμιση δεν επηρεάζει τον τρό¬ 
πο χορήγησης των πιστοποιητικών του άρθρου 105 
του Κώδικα Φορολογίας κληρονομιών, δωρεών κ.λπ., ο 
οποίος κυρώθηκε με το πρώτο άρθρο του Ν.2961/2001 
(ΦΕΚ 266 Α') και του άρθρου 54Α του Ν. 4174/2013 (ΦΕΚ 
170Α'), όπως ορίζεται στις αποφάσεις ΠΟΑ 1004/2-1-2015 
και 1015/14-1-2015, συνεπώς δεν χορηγούνται τα πιστο¬ 
ποιητικά αυτά αν δεν έχει καταβληθεί ο επιμεριστικά 
αναλογών φόρος. 

Αρθρο 12 

Γ ια το χρονικό διάστημα που είναι δυνατή η υπαγωγή 
στη ρύθμιση της παρούσας, η αίτηση υπαγωγής στη 
ρύθμιση της υποπαραγράφου Α1 της παραγράφου Α 
του άρθρου πρώτου του Ν.4152/2013 (ΦΕΚ 107 Α') δεν 
δύναται να υποβληθεί ηλεκτρονικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2015 

